QORTI ĊIVILI – PRIM'AWLA Rikors Ġuramentat Nru.: 946/2018 MH Illum, 24 ta' Ottubru, 2020 A.L. Projects Limited (C 12622) u Vince Hogg (K.I. 963651M) Rat ir-rikors ġuramentat tas-soċjeta' attriċi tal-25 ta' Settembru 2018 li permezz tiegħu ġie premess: Rat il-lista tax-xhieda u d-dokumenti annessi mar-rikors ġuramentat. Rat illli waqt is-seduta tal-1 ta' Frar 20191 il-Qorti rċeviet informazzjoni illi s- soċjeta` konvenuta dik il-ġimgħa stess kienet ġiet dikjarata insolventi u li ġie maħtur Dr Kevan Schembri Diacono bħala riċevitur uffiċjali. Il-kawża ġiet differita għan- notifika għat-3 ta' Mejju 2019. Rat illi waqt is-seduta tat-3 ta' Mejju 20192 deher id-difensur tas-soċjeta' attriċi li nforma l-Qorti li kienet ser issir in-notifika tad-direttur tas-soċjeta' konvenuta u l-kawża tħalliet għal dan l-iskop għall-21 ta' Ġunju 2019. Rat illi waqt is-seduta tal-21 ta' Ġunju 20193 deher Dr Kevan Schembri Diacono bħala Riċevitur Uffiċjali u Stralċjarju tal-kumpanija A.L. Projects Ltd u rrileva li l- istess kumpanija ġiet xolta b'sentenza tal-Qorti tal-Kummerċ (Kawża Nru 616/17JZM tal-31 ta' Jannar 2019). Huwa sostna li ai termini tal-Art 224(2) tal- Kap 386 tal-Liġijiet ta' Malta, mal-għoti tal-ordni ta' xoljiment ma jistgħux jibdew jew jitkomplew proċeduri quddiem il-Qorti. Huwa għalhekk irrileva li dak kollu li sar fil-proċeduri odjerni u kull att u dokument illi daħal fl-istess proċeduri wara l-31 ta' Jannar 2019, inkluż in-notifika lilu, għandha tiġi dikjarata null u bla effett u talab l-isfilz tagħhom. Dan stante li ma jidhirx li intalab xi permess mill- Qorti biex dawn il-proċeduri jitkomplew skont kif dettat mill-liġi. Rat illi in segwitu ta' dan il-verbal il-Qorti ordnat komunika tal-istess lis-soċjeta' attriċi sabiex tirregola ruħha. Il-kawza ġiet differita għat-30 ta' Ottubru 2019 għal aktar informazzjoni. Aktar tard wara s-seduta kien deher id-difensur tas-soċjeta' attriċi li ħa konjizzjoni tal-verbal u l-Qorti ordnatlu li jirregola ruħu. Rat illi waqt is-seduta tat-30 t'Ottubru 20194 deher ir-Riċevitur Uffiċjali u l- istralċjarju tas-soċjeta' konvenuta kif ukoll id-difensur tas-soċjeta' attriċi. Riċevitur Uffiċjali rrefera għad-digriet tal-Qorti tal-21 ta' Ġunju 2019 u rrileva li nonostante d-digriet ta xoljiment tal-Qorti tal-Kummerc kawża 616/17JZM tal- 31 ta' Jannar 2019 xorta baqa' jiġi notifikat b'atti fil-kawża odjerna kif jidher mill-folder a fol 92 u dan bi ksur tal-artikolu 224(2) tal-Att dwar il-Kumpaniji. Minn naħa l-oħra d-difensur tas-soċjeta' attriċi rribatta li in vista tal-fatt li sal- lum is-soċjeta' konvenuta għadha tidher attiva fuq ir-reġistru tal-kumpaniji talab li jagħmel sottomissjonijiet dwar dan il-punt u għalhekk ingħata perjodu lill- partijiet għal dan il-għan. Rat illi fil-frattemp is-soċjeta' attriċi ċediet il-kawża fil-konfont tal-konvenut Rat illi l-kawża ġiet differita għall-lum għad-digriet dwar it-talba tal-Uffiċjal Riċevitur li dawn il-proċeduri ma jistgħux jitkomplew a tenur tal-artikolu 224 (2) tal-Kap 386 bil-konsegwenzi kollha li jsegwu skont il-liġi. Rat in-Noti ta' Sottomissjonijiet u semgħet it-trattazzjoni dwar dan il-punt. Rat l-atti kollha tal-kawża. Ikkunsidrat: Huwa paċifiku li bis-saħħa ta' sentenza datata 31 ta' Jannar 2019 fl-ismijiet Camilleri Paris Mode Ltd et vs A.L. Projects Limited et6 il-Qorti Ċivili (Sezzjoni tal-Kummerċ) fost affarijiet oħra ddikjarat li l-kumpanija' konvenuta mhijiex f'qagħda li tħallas id-djun tagħha a bażi tad-dispożizzjonijiet relattivi tal-Kap 386 tal-Liġijiet ta' Malta u ordnat ix-xoljiment u l-istralċ tagħha. Ġie maħtur ir- Riċevitur Uffiċjali bħala stralċjarju tal-kumpanija msemmija. Għal fini tat-talba li għandha quddiemha din il-Qorti ssir referenza għall-artikolu 224 (2) tal-Att dwar il-Kumpaniji (Kap 386 tal-Liġijiet ta' Malta) li jgħid hekk – "Meta jkun sar ordni għal stralċ jew ikun inħatar amministratur provviżorju, skont id-dispożizzjonijiet tal-artikolu 228, ma tista' tittieħed ebda azzjoni jew jinbdew xi proċeduri kontra l-kumpanija jew il-proprjetà tagħha ħlief bil- permess tal-qorti u taħt dawk il-kondizzjonijiet li tista' timponi l-qorti." L-artikolu 2 (7) tal-Att jistipula li - "F'dan l-Att u f'kull regolamenti magħmula bis-saħħa tiegħu, jekk ikun hemm xi konflitt bejn it-test Ingliż u t-test Malti, għandu jipprevali t-test Ingliż." Għalhekk importanti li ssir referenza għat-test ingliż tal-artikolu 224 (2) tal-Att li jgħid hekk - Id-diċitura wżata tikkonferma li din id-dispożizzjoni hija waħda tassattiva. Ingħad hekk dwar dan l-artikolu fil-proċeduri F.House Investment Ltd vs D.A. Holdings Ltd deċiż fis-7 ta' Marzu 2018 - "Illi ssir ukoll referenza għas-sentenza tal-Prim'Awla tal-Qorti Ċivili fl-ismijiet l-21 t'April, 2016, li tirriafferma li: "… l-imsemmi artikolu 224 (2) jirreferi għal kawżi jew azzjoniijiet ġudizzjarji li jittieħdu kontra kumpanija li tkun tqiegħdet fi proċedura ta' stralċ … Il-kliem tal- liġi jidher li jagħmilha ħaġa ċara li hu maħsub biex iħares lil kumpanija li tkun għaddejja minn proċess ta' stralċ … milli jinfetħu kontriha kawżi jew jittieħdu kontriha proċeduri b'qorti il-legislatur tagħna, għall-kuntrarju, jidher li għażel li dik l-awtorizzazzjoni trid tinkiseb biss fil-każ fejn il-kumpanija mħarrka tkun fi proċess ta' stralċ"; Fil-każ Dr. Edward Gata noe vs TRM Limited (Malta) deċiż fl-10 ta' Ottubru 2007 ingħad hekk – "Illi fl-eċċezzjonijiet tas-soċjeta` intimata (apparti l-fatt li għalkemm ġie rilevat li l-isem tas-soċjeta` huwa propjament TRM Limited u mhux TRM Limited (Malta) – ara verbal 9 ta' Mejju 2006, pagna 12) fit-tielet eċċezzjoni ġie sollevat il-Kapitolu 386 artikolu 224 (2). Dan l-artikolu jgħid hekk: "Meta jkun sar ordni għal stralċ jew ikun inħatar amministratur provviżorju, skond id-dispozizzjonijiet ta' l-artikolu 228, ma tista' tittieħed ebda azzjoni jew jinbdew xi proċeduri kontra l-kumpanija jew il-proprjeta` tagħha ħlief bil-permess tal-qorti u taħt dawk il- kondizzjonijiet li tista' timponi l-qorti". Issa rriżulta li qabel ma ġiet appuntata l-kawża odjerna kienu ġja mibdija u għadhom pendenti proċeduri quddiem din il-Qorti diversament presjeduta (Rikors Nru. 955/04GC) b'talba għal stralċ ta' TRM Limited. Irriżulta wkoll li kien ġie maħtur amministratur provviżorju. Għalhekk skond l-artikolu 224 ma setgħet tittieħed ebda azzjoni biex jinbdew xi proċeduri kontra l-kumpanija intimata ħlief bil-permess tal-Qorti u taħt dawk il-kundizzjonijiet li jogħġobha tagħmel il-Qorti iżda tali permess ma ġie pruvat b'ebda mod mill-attur.… Ir- rikorrent ma aderixxiex ruħu ma' dan l-artikolu u għalhekk hu ċar li taħt dan l- aspett l-azzjoni attriċi ma tistax tissussisti. ...… huwa loġiku li meta jkun hemm proċeduri għall-istralċ il-Qorti ma tħallix proċeduri oħra sakemm ma jkunx hemm raġunijiet sostanzjali. dak li ntqal mill-Imħallef Holland J. (fil-kawża Redman (Builders) Limited – Fil-każ Malta Development Corporation vs Paul Gauci Bogovic noe deċiż fil-25 ta' Marzu 2002 ingħad hekk - In vista ta' dan il-fatt tista' ssir riferenza għal ġurisprudenza tal-Qorti Ingliża u għall- insenjament ta' awturi Inglizi in kwantu jirrigwarda l-interpretazzjoni ta' dan l- Artikolu. Fl-isfond tal-prinċipji legali u ġurisprudenzjali appena ċitati l-Qorti tissottolinea li l-intenzjoni tal-leġislatur hija ċara u ċioe' li meta jkun sar ordni għal stralċ jew ikun inħatar amministratur provviżorju, la jistgħu jiġu istitwiti proċeduri ġodda kontra l-kumpanija jew il-proprjetà tagħha u lanqas jitkomplew tali proċeduri jekk ikunu bdew. L-unika eċċezzjoni hija jekk wara talba appożita l- Qorti tagħti l-awtorizzazzjoni tagħha sabiex il-proċeduri msemmija jibdew jew jitkomplew. Il-logika ta' tali spirtu tal-liġi huwa tant ovvju biex b'hekk ebda kreditur ma jieħu ebda vantagg fuq ieħor fuq l-assi tal-kumpanija b'azzjoni separata mill-istralċ. Għalhekk l-ordni logiku kif kellha timxi s-soċjeta' attriċi kienet li l-ewwel ikun hemm stralċ biex b'hekk il-kredituri jkunu awtorizzati mill- Qorti biex jagixxi kontra il-kumpanija, u biss wara dan jista kreditur jadixxi qorti biex ikun jista jipprotegi l-posizzjoni tiegħu. Mill-atti tal-kawża rriżulta li r-rikors ġuramentat fil-kawża odjerna ġie preżentat fil-25 ta' Settembru 2018 u l-ewwel smiegħ ġie appuntat għat-12 t'Ottubru 2018. Jirriżulta wkoll li qabel ma ġiet intavolata l-kawża odjerna kienu ġja ġew intavolati l-proċeduri Rik 616/07 bit-talba għall-istralċ tal-kumpanija konvenuta (fis-7 ta' Lulju 2017). F'dawk il-proċeduri l-Qorti ordnat ix-xoljiment u l-istralċ tal-kumpanija konvenuta fil-31 ta' Jannar 2019. Ma jirriżultax li f'xi stadju s- soċjeta' attriċi ressqet it-talba meħtieġa a tenur tal-artikolu 224 (2) tal-Kap 386 u kwindi m'ottenietx il-permess tal-Qorti sabiex il-kawża preżenti tkun tista' tiġi awtorizzata u titkompla kif trid il-liġi. Fid-dawl tas-suespost il-Qorti ma tara ebda alternattiva legali ħlief li tiddikjara l- waqfien tal-proċeduri odjerni u, kif mitlub mill-Uffiċjal Reviżur, li dak kollu li sar fil-proċeduri odjerni wara d-data tal-31 ta' Jannar 2019 huwa null u bla effett. Dan iwassal ukoll għall-konsegwenza li d-dokumenti kollha in atti preżentati wara d-data msemmija għandhom jiġu sfilzati. Mhumhiex akkoljibbli l-argumenti mressqa mis-soċjeta' attriċi fit-tentattiv li jissanaw is-sitwazzjoni. Huwa minnu li kif qalet is-soċjeta' attriċi l-azzjoni odjerna nbdiet bħala proċedura ta' giljottina u kwindi f'ċirkustanzi normali l- konvenut irid l-ewwel jikkonvinċi lill-Qorti li għandu difiża xi jressaq imbagħad wara jingħata l-permess iressaq eċċezzjonijiet. Imma fil-każ odjern in vista tal- ordni li ngħatat fil-31 ta' Jannar 2019 id-dispożizzjoni tal-lex specialis (l-artikolu 224 tal-Kap 386) tieħu preċedenza fuq il-proċedura tal-lex generalis (l-artikolu 167 et seq tal-Kap 12). Inoltre l-fatt li jidher li uffiċjalment is-soċjeta' konvenuta ġiet reġistrata bħala struck off mill-Awtorita' kompetenti aktar minn sena wara fi Frar 2020 ma huwiex ta' sostenn għat-teżi tas-soċjeta' attriċi għall-fini tal-kawża odjerna. Dan naturalment mingħajr preġudizzju għad-drittijiet li s-soċjeta' attriċi jista' jidhrilha li għandha tavvanza kontra l-awtorita' konċernata. Għal dawn il-motivi l-Qorti taqta' u tiddeċiedi l-kawża billi – 1. Tiddikjara li fil-31 ta' Jannar 2019 saret ordni mill-Qorti Ċivili (Sezzjoni tal-Kummerċ) fil-proċeduri Rik Nru 616/17 permezz ta' liema ġie ordnat ix- xoljiment u l-istralċ tal-kumpanija konvenuta u nħatar ir-Riċevitur Uffiċjali bħala stralċjarju tagħha; 2. Tiddikjara li s-soċjeta' attriċi ma osservatx id-dettami tal-artikolu 224 (2) tal-Att dwar il-Kumpaniji peress li ma talbitx il-permess tal-Qorti biex tipproċedi bil-proċeduri odjerni.; 3. Tordna għalhekk it-twaqqif tal-proċeduri odjerni u tiċħad it-talbiet tas- soċjeta' attriċi; 4 Tillibera lis-soċjeta' intimata mill-osservanza tal-ġudizzju. L-ispejjeż tal-kawża jkunu a karigu tas-soċjeta' attriċi. Imħallef Reġ.